GiliGold/VAD_KnessetCorpus huggingface dataset:
יוסי כץ: הצעת חוק אחת שלו אושרה בקריאה ראשונה – הצעת חוק לתיקון פקודת הראיות (מס' 15) (הודאת נאשם בעבירות חמורות), התשס"א-2000, והצעת חוק שעברה בדיון טרומי, של חברת-הכנסת יהודית נאות ושלו – הצעת חוק סדר הדין הפלילי (תיקון – הקלטת חקירות בוידאו), התש"ס-1999.
יוסי כץ: אלה שתי הצעות חוק שנוגעות לנושא דומה.
אופיר פינס-פז: אפשר לחבר שתי הצעות חוק שהן במעמד שונה, שאחת עברה בקריאה טרומית ואחת עברה בקריאה ראשונה?
עו"ד ארבל אסטרחן: כן, אפשר.
עו"ד שלמה שוהם: ההצעות הן אמנם תיקון לשני חוקים שונים, לכאורה הן נראות שונות, אבל המהות שלהן דומה בעיקרה.
עו"ד שלמה שוהם: שתיהן מדברות על הקלטת חקירות בוידאו.
עו"ד שלמה שוהם: אחת מדברת רק על הודאת נאשמים והשנייה על כלל החקירות.
עו"ד שלמה שוהם: למעשה המהות שלהן מאד דומה.
עו"ד ארבלן אסטרחן: אני רוצה להבהיר לפרוטוקול שהדיון בוועדת החוקה התקיים על הנוסח שעבר קריאה ראשונה.
יוסי כץ: ניגש להצבעה.
יוסי כץ: בעד - רוב הבקשה של יושב-ראש ועדת החוקה, חוק ומשפט למיזוג הצעות חוק נתקבלה.
יוסי כץ: נתקבלו תלונות חוזרות ונשנות של חברי כנסת בשל מצוקת חדרים כתוצאה מכניסת שרים לממשלה, כניסת חברי כנסת חדשים, ושרים שנפלטו מהממשלה וחזרו לכנסת, לכן אני מציע להטיל על מזכיר הכנסת מר אריה האן, ועל סגן מזכיר הכנסת מר דוד לב, להגיש לי המלצה לגבי שיבוץ החדרים, עד מחר.
יוסי כץ: אנחנו נאשר את הנושא כאן, בוועדה, מחר בבוקר.
יוסי כץ: מדובר על מצב בלתי נסבל שצריך להוריד אותו מסדר היום של הכנסת שכן לא מכובד עבור חברי הכנסת להתמודד עם הסוגייה הזאת ודי עצוב שהכנסת מעסיקה את עצמה בנושא כזה.
יוסי כץ: אשריכם וטוב לכם חברינו החרדים שאינכם שומעים את יומני הבוקר בקול ישראל, כדי לדעת שמדובר בנושא שהעסיק את מהדורת יומן הבוקר במשך דקות ארוכות.
יוסי כץ: כאמור, הנושא הזה יובא להצבעה בישיבה שנקיים מחר.
משה גפני: אני מבקש להשמיע הערה; בעוד שבועיים אנחנו אמורים לצאת לפגרה ואנחנו גם לא יודעים מה יהיה סופם של ההסכמים הקואליציוניים עד פסח.
משה גפני: אני לא יודע מה אלי ישי יחליט לגבי הסמכויות שלי, היכן אני אהיה והיכן אני לא אהיה.
משה גפני: כיוון שכך אני מבקש אחת משתיים; או שנמתין עד שיסתיימו ההסכמים הקואליציוניים, הכנסת תצא לפגרת פסח, אבל במידה ולא -
יוסי כץ: אדרבא, אנחנו ננצל את העובדה שחברי הכנסת נמצאים בפגרה על מנת להסדיר את עניין החדרים.
משה גפני: אדוני יושב ראש הוועדה, במידה ולא - אני אומר מראש שמפלגות שקיבלו שרים, ודי הרבה שרים, לא צריכים לקבל פריווילגיה פה בבניין.
משה גפני: צריך לחשוב על כך שהמפלגות שנשארו באופוזיציה יקבלו תוספות חדרים.
משה גפני: אני מבקש אותך לקחת בחשבון של-26 שרים יש לשכות, מזכירים, נהגים וכו'.
יוסי כץ: מיצינו את הנושא.
יוסי כץ: נעבור לנושא הבא בסדר יומנו - הצעת חבר הכנסת ליצמן בדבר הנפקת בולי הכנסת לשימוש חברי הכנסת.
יוסי כץ: הצעת חבר הכנסת י' ליצמן בדבר הנפקת בולי הכנסת לשימוש חברי הכנסת
יוסי כץ: חבר הכנסת יעקב ליצמן העלה הצעה אמיתית שהוא מיד יפרט אותה באזנינו.
יוסי כץ: מכל מקום לרעיון שהוא העלה יש משמעות בחיי היום יום של חברי הכנסת, במיוחד אלה שמטפלים בפניות הציבור.
יוסי כץ: אנחנו רגילים לעזוב את הכנסת בימי רביעי, לחזור אליה בימי שני, בין לבין יש הרבה פניות של הציבור שמחכות ואין שום סיבה שבעולם לא לשגר את התשובות בדואר.
יוסי כץ: מי שגר בירושלים יכול, אולי, להטריח עצמו ולבוא לכנסת לשם כך אבל מי שגר במקומות רחוקים – מעכב את הדואר של הלשכה הפרלמנטרית עד שהוא מגיע לכנסת ביום שני.
יוסי כץ: אני מעביר את רשות הדיבור לחבר הכנסת יעקב ליצמן.
יעקב ליצמן: תודה ליושב ראש הוועדה.
יעקב ליצמן: בהזדמנות זאת אני מברך אותך להיבחרך כיושב ראש ועדת הכנסת.
יעקב ליצמן: מה שאני מבקש לומר הוא שלרוב חברי הכנסת יש גם לשכות מחוץ לירושלים ששם נעשית עבודה שנוגעת לפניות הציבור.
יעקב ליצמן: מה שקורה בקשר לכך הוא שאת כל המכתבים שכותבים בלשכות צריך להביא בימי שני לכנסת ולכן אני מציע להנפיק בול מיוחד שיהיה טוב אך ורק למכתבי הכנסת ואין כוונתי לשינוי המכסה של המכתבים של חברי הכנסת.
יעקב ליצמן: המכסה תישאר אבל תהיה אפשרות לשלוח מכתבים מכל מקום בארץ, כאמור אך ורק על מעטפות של הכנסת עם בולי הכנסת.
יעקב ליצמן: הדבר הזה יחסוך, מלבד הטרחה הכרוכה בכך, גם את הזמן עד שחברי הכנסת שגרים מחוץ לירושלים מגיעים לכנסת.
יעקב ליצמן: צריך לקחת גם בחשבון, בקשר לעניין הזה, שיש מכתבים שצריך לשלוח אותם יום יום ואי אפשר לחכות, לגביהם, מספר ימים, עד שחבר הכנסת שגר מחוץ לירושלים – יגיע לכנסת כדי לשלוח אותם.
יוסי כץ: האם ליועצת המשפטית של הוועדה יש הערה בקשר לדברים האלה?
יוסי כץ: רשות הדיבור לסגן מזכיר הכנסת מר דוד לב.
סגן מזכיר הכנסת דוד לב: אני לא רוצה להיכנס לעניין של כן הנפקת בול מיוחד או לא הנפקת בול מיוחד אבל אם מדובר בסדר גודל של מכתבים בודדים בשנה - כי אז אפשר, בקלות, לאשר עוד כ-100 או 200 מכתבים בשנה, שיישלחו מחוץ לבניין הכנסת, לצרכים כפי ששמענו, ולסגור עניין.
סגן מזכיר הכנסת דוד לב: אפשר למצוא סידור טכני לצורך העניין הזה; זאת איננה בעיה.
יוסי כץ: רשות הדיבור למר ינון ביילין, מנהל השירות הבולאי.
ינון ביילין: אנחנו מקדמים בברכה את הרעיון שלכנסת יוקדש בול מיוחד, יחד עם זאת יש להבדיל בין המישור הממלכתי ייצוגי לבין המישור התפעולי, ואני מבין שהבעיה נחשבת לבעיה תפעולית.
ינון ביילין: אני מבקש לומר בסוגריים שהכנסת, לשמחתי, הונצחה בצורה הכי מכובדת שאפשר, על בולי ישראל בהיבטים שונים, ולארועים שונים.
ינון ביילין: מה שחשוב לציין בהקשר הזה של הדברים הוא שאין הנפקות בולים לגופים מכובדים ככל שיהיו והפיתרון, כפי שכבר הדגשתי קודם בדבריי, הוא פיתרון במישור תפעולי.
ינון ביילין: אנחנו וחברינו ברשות הדואר, בשיתוף עם חברינו במשרד התקשורת, בוודאי נציע את כל הפתרונות התפעוליים האפשריים בכבוד וברצון.
יוסי כץ: אחת האפשרויות שאני חשבתי עליהן הוא להנפיק, אולי, מעטפות מבויילות של חברי הכנסת, כמו אלה שאנחנו קונים ברשות הדואר, שכן אנחנו לא מעוניינים שהעניין הזה ינוצל לרעה.
יוסי כץ: כל חבר כנסת יקבל מכסה של 100, 200, 300 מעטפות מבויילות, סדר גודל כזה, לא יותר, ואז הוא יוכל לשלוח את המכתבים שהוא כותב מכל בית דואר שהוא בארץ.
יוסי כץ: אם ההצעה הזאת מקובלת עליכם - - -
ינון ביילין: היות וקיימות מספר אפשרויות וקיימים מספר פתרונות לעניין שחבר הכנסת ליצמן מעלה, אני מרשה לעצמי להציע שרשות הדואר תגיש למזכירות הכנסת שורה של פתרונות, נציגיה ישבו יחד עם אנשי הכנסת ויחד יפתרו את הבעיה.
יוסי כץ: רשות הדיבור לחברת הכנסת נעמי חזן.
נעמי חזן: עם כל הכבוד שיש לי לחבר הכנסת יעקב ליצמן, אני מתנגדת להצעתו ואני מבקשת לנמק מדוע; יש לנו מכסה של דואר מהכנסת.
נעמי חזן: אם חבר הכנסת רוצה לשלוח מכתב לחוץ לארץ – הוא קונה בול, הוא מקבל החזר מקשר לבוחר - - -
טובי חכימיאן: לא מקשר לבוחר, אלא במשכורת נטו.
נעמי חזן: עם כל הכבוד, מקום העבודה שלנו הוא כנסת ישראל, ההטבה הזאת ניתנת לחברי הכנסת בגלל שהם שולחים דואר מהכנסת ואילו מה שחבר הכנסת ליצמן אומר הוא שחברי הכנסת לא יכולים להגיע למקום עבודתם ולשלוח דואר - - -
יעקב ליצמן: לא, לא, לא הקשבת לדבריי.
קריאה: מה עם הפגרה?
נעמי חזן: גם בפגרות, עם כל הכבוד, העוזרים הפרלמנטריים מקבלים משכורת כדי לעבוד - - -
יעקב ליצמן: עוזר פרלמנטרי צריך להגיע מתל-אביב לירושלים כדי לשלוח דואר?
יוסי כץ: חברת הכנסת חזן, אני אומר לך שזאת בעיה אמיתית - - -
נעמי חזן: סליחה, לא סיימתי את דבריי.
נעמי חזן: מה שרציתי לומר הוא שאני סבורה שהרעיון שהוצע כאן יתקבל לא טוב בציבור.
נעמי חזן: חברי הכנסת הצליחו לשלוח דואר במשך 52 שנה ולא היתה להם בעיה ולכן אני לא מבינה מדוע בעיה כזאת מתעוררת עכשיו?
נעמי חזן: לא ראוי לחברי כנסת לבקש הטבות מהסוג שחבר הכנסת ליצמן מדבר עליהן, שהן זניחות ונראות לא טוב, עם כל הכבוד, ולכן אני מתנגדת לבקשה של חבר הכנסת ליצמן ואני כבר מודיעה שאני אצביע נגדה אלא אם כן מישהו ישכנע אותי אחרת.
נעמי חזן: איך יכול להיות ש-52 שנה חברי הכנסת שלחו דואר ולא היתה להם בעיה, כאשר התחבורה היתה הרבה יותר קשה ממה שהיא היום, והרעיון הזה כלל לא עלה על דעתם?
יוסי כץ: רשות הדיבור למר חיים חביב, סמנכ"ל פיקוח בזק ודואר במשרד התקשורת.
חיים חביב: במשרד התקשורת שקלנו את הבקשה של חבר הכנסת ליצמן ואנחנו רואים את הפיתרון שלה עין בעין עם רשות הדואר.
חיים חביב: אנחנו סבורים שלא ראוי שהכנסת תייחד את עצמה, תוציא את עצמה מהכלל על ידי שימוש בבול מיוחד כיוון שאנחנו חוששים שבעקבות כך יגיעו אלינו דרישות מגופים ציבוריים נוספים.
חיים חביב: כפי שעמיתי, מר ינון ביילין כבר אמר, גם אנחנו חושבים שיש פתרונות תפעוליים מניחים את הדעת שאפשר להגיע לגביהם להבנה.
יוסי כץ: אני סבור כי המטרה העיקרית של חבר הכנסת ליצמן, לגבי בול של הכנסת, היתה כזאת כיוון שהוא רצה להבטיח שהעניין הזה לא ינוצל לרעה.
יוסי כץ: לא היתה לו כל כוונה אחרת.
יוסי כץ: אני מבקש לומר לחברת הכנסת חזן, אגב, היא גרה בירושלים ואילו אני גר בטבעון, וכל שבוע אני מטפל בהרבה דברי דואר.
יוסי כץ: כמובן שבתקופה שבה כיהנתי כיושב ראש ועדת העבודה והרווחה עשיתי זאת הרבה יותר, וככזה אני מבקש לציין כי בנושא שהועלה על ידי חבר הכנסת ליצמן אכן קיימת בעיה אמיתית.
יוסי כץ: יש שבועות שאני כותב 20-30 מכתבים אבל הם מחכים עד יום שני לצורך המשלוח שלהם ובהקשר הזה של הדברים מן הנכון לזכור שהאדם שכותב לי ואשר הפנייה שלו נוגעת לטיפול רפואי או לענייני ביטוח לאומי – איחור במתן תשובה מהווה 100% בעיה עבורו.
יוסי כץ: הוא מצפה לקבל טיפול מהיר לבעיה שלו אז אם אני מתחיל להתעסק עם משלוח מכתבים – זה מוסיף עוד עבודה לגזברות של הכנסת כיוון שעל כל 10 בולים אני צריך להגיש דוח.
יוסי כץ: לעומת זאת מוצע על ידי חבר הכנסת ליצמן פיתרון פשוט מאד, להנפיק מעטפות מיוחדות, או פיתרון אחר שתציעו, דבר שרק יקל על העבודה שלנו ויסיר אי הבנות.
יוסי כץ: חברת הכנסת חזן, אם הנפקת מעטפות מיוחדות תרד מהמכסה שחבר הכנסת זכאי לה ממילא היום, היא לא בנוסף, - אני לא רואה כל בעיה.
יוסי כץ: רשות הדיבור לחבר הכנסת משה גפני.
משה גפני: אדוני יושב ראש הוועדה, אני מסכים עם דעתו של חבר הכנסת ליצמן שהוא, כמו תמיד, מציע הצעות הגיוניות.
משה גפני: הרי לא מדובר כאן על הצעה לתת מכסה נוספת או תשלום נוסף לחברי הכנסת בשל משלוח דואר.
משה גפני: מדובר על ייעול העבודה שהיא, בעצם, שירות לציבור וכמו לגבי כל דבר אחר – גם את העניין הזה חשוב לייעל.
משה גפני: חברת הכנסת חזן, הפעם לשם שינוי, לא צודקת בטיעון שלה כיוון שמה שהיה לפני 52 שנה - לא תופס, אחרת נפסיק להשתמש בפלאפונים.
משה גפני: רבים מחברי הכנסת שולחים הרבה מאד דברי דואר - - -
נעמי חזן: אז שיקנו בולים כמו כולם.
משה גפני: יש חברי כנסת שעושים את העבודה הקבועה שלהם גם בימים שהם אינם ימי כנסת, וברור שלגביהם אין בעיה, אבל מה עם חבר כנסת שהוא תושב גבול הצפון?
משה גפני: קחו בחשבון שרוב ימי הפגרה הוא נמצא באותו אזור או בימים שהם לא ימי כנסת, יש לו שם אפילו לשכה פרלמנטרית ואנחנו מעוניינים בכך שתהיה לו לשכה פרלמנטרית בצפון.
משה גפני: ימתין עד ליום שבו הוא יגיע לכנסת כדי לשלוח מכתבים?
משה גפני: אני חושב שוועדת הכנסת צריכה להטיל את המשימה של פתרון הסוגייה הזאת על אנשי הכנסת ועל נציגי רשות הדואר.
משה גפני: אם, לדוגמה, חבר כנסת נמצא בקריית-גת והוא רוצה לשלוח מכתבים, הוא צריך למצוא דרך קלה, טכנית, לעשות כן ולא לחכות עד שהוא יגיע לירושלים ואז הוא ישלח את דברי הדואר שלו.
משה גפני: ככלל, אם אנחנו מדברים על ייעול כי אז צריך לחפש פיתרון לבעיה, כזה שייצור ייעול.
יוסי כץ: רבותיי, אני מבקש לסכם את הקטע הזה של הדיון; אני מבקש מהנציגים הנכבדים של רשות הדואר, שכיבדו אותנו בנוכחותם, יחד עם מזכירות הכנסת, להגיש לנו הצעה שנביא אותה מחר לאישור.
זאב בוים: זה הסיכום?
יוסי כץ: אנחנו מסכמים שכל הצעה שהיא תובא לכאן לאישור.
זאב בוים: אני מבקש להתנצל על כך שנכנסתי לישיבה באמצע הדיון.
זאב בוים: מכל מקום אני מבקש להעיר הערה; זה שהאנשים המקצועיים יחפשו פיתרון, זה דבר טוב מעיקרו, יחד עם זאת מדובר על בעיה טכנית והפיתרון שיינתן לה צריך להיות ברמה הטכנית.
זאב בוים: קיימת כאן בעיה שהיא יותר עקרונית ואני נתפס לדבריו של חבר הכנסת גפני שדיבר על כך שהעניין הזה ניתן כשירות לציבור.
זאב בוים: אם זה שירות לציבור, ואנחנו צריכים לשפר את השירות, זאת בהחלט שאלה איך הציבור מתייחס לעניין הזה?
זאב בוים: איך הוא רואה את הדבר הזה?
זאב בוים: חברת כנסת נעמי חזן כבר שאלה את השאלה: איך הציבור מסתכל על העניין הזה?
זאב בוים: זאת שאלה עקרונית, לא טכנית.
יוסי כץ: אני מבקש להבהיר ולהדגיש שתנאי בל יעבור הוא שאנחנו לא נזכה את חברי הכנסת ביותר מבול או מעטפה אחת ממכסתו.
יוסי כץ: הכל יירד מהמכסה שעומדת לרשות חבר הכנסת על פי חוק, ואני חוזר על הדברים האלה כדי שלא תהיינה אי הבנות.
יוסי כץ: נדמה לי שזה התפקיד שלי, בין היתר, לקלוט את הביקורת הציבורית ובאשר לכך אני מבקש להדגיש כי המצפון שלי נקי לחלוטין כמי שמטפל בפניות הציבור יום יום, שעה שעה ואין לי שום בעיה להביא הצעה שמשפרת את הנושא.
יוסי כץ: במקום שאיש שפונה אליי ומבקש עזרה בנושא מסויים, יצטרך לחכות ארבעה ימים מיותרים - כל חבר כנסת שרוצה להשיב על פנייה יוכל, בכל בית דואר בארץ, במכסה מוגבלת שתרד מהמכסה שלו, לשלוח תשובה למי שמחכה לה.
יוסי כץ: דבר כזה יחשב הרבה יותר יעיל - - -
זהבה גלאון: הדיון מוצה.
יוסי כץ: כשתוגש לנו ההצעה של הגורמים הרלוונטיים שאותם הזכרנו במהלך הישיבה – נביא את הנושא לדיון מחודש.
משה גפני: לא לדיון; לאישור.
נעמי חזן: נקיים הצבעה?
יוסי כץ: אין מה להביא את העניין להצבעה כרגע.
הרצל ברמג: עם מי אנחנו אמורים לתאם את הדברים?
יוסי כץ: עם סגן מזכיר הכנסת מר דוד לב.
ינון ביילין: מתקיימת עכשיו, בבנייני האומה, תערוכת בולים רב לאומית ואני מתכבד להזמין את כל הנוכחים כאן אליה.
ינון ביילין: התערוכה פתוחה עד יום ה' משעה שתים עשרה בצהריים עד תשע בערב.
ינון ביילין: ברוכים הבאים.
יוסי כץ: נעבור לנושא הבא בסדר יומנו - קביעת מסגרת דיון להצעות להביע אי אמון לממשלה.
יוסי כץ: קביעת מסגרת דיון להצעות להביע אי אמון לממשלה
יוסי כץ: הוגשו מספר הצעות להביע אי אמון בראש הממשלה, והדיון בהן יתקיים היום אחר הצהריים.
יוסי כץ: סיעות מרצ, חד"ש, רע"מ ותע"ל הגישו ליושב ראש הכנסת הצעות להביע אי אמון בראש הממשלה בשל מדיניות הממשלה החדשה בשטחים.
יוסי כץ: ועדת הכנסת מתבקשת לקבוע מסגרת דיון באי אמון.
יוסי כץ: האם יש לכם הצעות?
זאב בוים: אני מציע דיון סיעתי בן 5 דקות.
אריה האן: לא דיון; הודעות סיעות.
אתי בן-יוסף: הודעות סיעות 5 דקות.
נעמי חזן: אנחנו נכנסים לעידן של אופוזיציה קטנה וקואליציה גדולה ואם לא תהיה אפשרות של התבטאות נאותה לאופוזיציה – כי אז לא נתפקד כראוי.
נעמי חזן: לכן לא ייתכן להשאיר הודעות סיעות במסגרת של 5 דקות, ודאי וודאי לא לאופוזיציה.
נעמי חזן: אני מציעה שלסיעה הגדולה של האופוזיציה, כפי שהיה נהוג בעבר, יוקצו 15 דקות - - -
זהבה גלאון: וכל השאר יהיה בהתאם.
משה גפני: אני מבקש לשאול את היועצת המשפטית של הוועדה שאלה; האם במסגרת הצעת אי אמון, יש ליושב ראש האופוזיציה זכות דיבור מיוחדת?
בנימין אלון: לא; רק כאשר ראש הממשלה מדבר.
ארבל אסטרחן: החוק מאפשר לוועדת הכנסת לקבוע הוראות בתקנון, אבל עדיין לא נקבעו הוראות כאלה.
יוסי כץ: רשות הדיבור לחבר הכנסת בנימין אלון.
בנימין אלון: אני מבקש לציין שאין היגיון בדבריה של חברת הכנסת חזן, של סיעה גדולה ואופוזיציה.
בנימין אלון: אין לזה משמעות.
בנימין אלון: אולי דבריה אלה נאמרו כבדיחה.
בנימין אלון: לאופוזיציה יש סיעות שונות.
בנימין אלון: יש מפד"ל, יש שינוי, יש מרצ, לכן, לדעתי - - -
משה גפני: למה הורדת את יהדות התורה?
בנימין אלון: הואיל ומדובר על 10 חברי כנסת, ושינוי מהווים 6 חברי כנסת - - -
משה גפני: אנחנו 5.
בנימין אלון: זה לא משמעותי.
בנימין אלון: חברת הכנסת חזן צודקת בכך שצריכה להיות איזושהי פרופורציה.
בנימין אלון: צריך למצוא את הנוסח על פי גודל הסיעות ואז נחליט על - - -
נעמי חזן: אפשר לקבוע מחדש את מה שהיה נהוג קודם; 15, 10 ו-5 דקות.
בנימין אלון: יש עוד דבר שצריך לתת עליו את הדעת; אסור לתת יותר מדי שכר למתפלגים, לכן, לדעתי, סיעת יחיד צריכה לקבל 3 דקות - - -
זאב בוים: 10, 5 ו-3 דקות.
בנימין אלון: סיעת יחיד צריכה לקבל 3 דקות, לא יותר.
סגן מזכיר הכנסת דוד לב: צריך לתקן את התקנון.
בנימין אלון: בינתיים מדובר על החלטה שלנו.
משה גפני: אדוני יושב ראש הישיבה, קיימת בעיה תקנונית.
יוסי כץ: אני מבין שלסיעה שמגישה הצעת אי אמון יש, בעצם, זמן כפול; היא גם מגישה את ההצעה והיא גם מנמקת - - -
נעמי חזן: אבל יש מכסות.
בנימין אלון: אין מכסות; כאשר מתאחדים יחד – אין מכסות.
יוסי כץ: העובדה שסיעת ישראל אחת וסיעת הליכוד נמצאות בקואליציה בכל זאת מחייבת התחשבות באופוזיציה בקביעת מכסת הזמן לא בדיוק על פי גודל הסיעה.
זאב בוים: אתה לוקח בחשבון שבתוך הקואליציה הזאת יש גם אופוזיציה?
יוסי כץ: אני מציע שסיעת ישראל אחת, הליכוד, ש"ס ומרצ, זאת דוגמה מן הפעם שעברה, תקבלנה 10 דקות כל אחת - - -
זהבה גלאון: זה לא היה כך בפעם שעברה.
ישראל כץ: סיעת האיחוד הלאומי – 7 דקות, סיעות בנות 4 עד 6 חברים – 5 דקות, - - -
משה גפני: אדוני יושב ראש הישיבה, אני מבקש שתחזור על מה שאמרת כיוון שהפריעו לי לשמוע.
ישראל כץ: האיחוד הלאומי ישראל ביתנו – 7 דקות, סיעות בנות 4 עד 6 חברים – 5 דקות, סיעות בנות 3 חברים – 4 דקות, וסיעות שיש להם חבר אחד או שניים – 3 דקות.
ישראל כץ: אני חושב שההצעה הזאת הוגנת ואני מעמיד אותה להצבעה.
בנימין אלון: הערה; זכות פיצול לסיעות שמקבלות עד 7 דקות.
יוסי כץ: מקובל עליי; סיעות שמקבלות עד 7 דקות תקבלנה זכות פיצול.
סגן מזכיר הכנסת דוד לב: סיעות שמקבלות מ-7 דקות ומעלה תקבלנה זכות פיצול.
תיקון: אני מודה לכם.
תיקון: הישיבה נעולה.
יוסי כץ: אינני חושב שיש מקום לקיים את הדיון הזה בהעדרו של מפקד משמר הגבול או המפכ"ל על כן, ברשותכם, אני נועל את הישיבה ודוחה את קיומה למועד אחר.
יוסי כץ: לישיבה שנוגעת להתייחסות של שוטרי משמר הגבול לתלונה של חבר כנסת שנוגעת להפרת חוק החסינות ולפגיעה בכבודו של חבר הכנסת, צריך לבוא מפקד משמר הגבול.
יוסי כץ: כאמור, אני נועל את הישיבה.
זהבה גלאון: אדוני היושב ראש, שאלה - - -
יוסי כץ: שלום לכולכם, אני פותח את ישיבת הוועדה.
יוסי כץ: הנושא הראשון – ערעורים על החלטת יושב ראש הכנסת והסגנים לא לאשר דחיפות הצעות לסדר יום.
יוסי כץ: ערעור ראשון – של חבר הכנסת טלב אלסנע.
יוסי כץ: המערער לא נוכח כאן.
יוסי כץ: ערעור שני – של חבר הכנסת איתן כבל בנושא אי שירות חיילי מילואים.
יוסי כץ: המערער לא נוכח, הערעור נדחה.
יוסי כץ: הצעת יושב ראש הכנסת בדבר שכר היועץ המשפטי לכנסת
יוסי כץ: הסעיף הבא בסדר היום – הצעת יושב ראש הכנסת בדבר שכר היועץ המשפטי לכנסת.
אריה האן: החוק קבע שיושב ראש הכנסת יקבע את שכר היועץ המשפטי לכנסת.
אריה האן: לפי החוק, היועץ צריך להיות אדם שיש לו את הנתונים להיות שופט בבית משפט עליון.
אריה האן: בוועדת הכנסת, כאשר גלגלנו את הצעת החוק, דובר בפירוש שהכנסת קובעת יועץ משפטי לכנסת במקביל ליועץ משפטי לממשלה.
אריה האן: מאחר ומשכורתו של יועץ משפטי לממשלה היא כשל שופט בית משפט עליון, ההצעה, כפי שהונחה לפניכם היא שמשכורתו של היועץ המשפטי לכנסת תהיה כמשכורת של שופט בית משפט עליון.
אריה האן: היום המשכורת של היועץ המשפטי לכנסת היא כשל שופט בית משפט מחוזי.
זאב בוים: מה ההפרשים?
זאב בוים: האם יש לכם נתונים?
ארבל אסטרחן: משכורת יסוד של שופט בית משפט עליון, כפי שפורסמה בינואר 2001 היא 29,398 ₪.
ארבל אסטרחן: משכורת יסוד של שופט מחוזי היא 21,864 ₪.
אריה האן: לגבי עדכון השכר אנחנו מציעים קצת שוני.
אריה האן: אנחנו רוצים שהעדכון יהיה בהתאם למנגנון שנקבע לגבי עובדי הכנסת, אבל יושב ראש הכנסת רשאי להתחשב גם בשינויים שיחולו בשכר של נושאי משרות שיפוטיות.
אריה האן: זה נתון לשיקול דעתו של יושב ראש הכנסת.
אריה האן: ההצמדה של משכורת עובדי הכנסת היא למדד, והרבה פעמים יש שינוי.
אריה האן: התברר לנו שיכול להיות מקרה שעם השינויים במנגנון של משכורת בעלי משרה שיפוטית, שתוך זמן היועץ המשפטי לכנסת יחזור להיות שופט בית משפט מחוזי מבחינת המשכורת, בגלל ההפרשיות.
אריה האן: לכן השאירו מקום לשיקול דעתו של יושב ראש הכנסת, בעניין מנגנון העדכון.
יוסי כץ: היועץ המשפטי לממשלה צמוד לשכר שופט בית משפט עליון.
יוסי כץ: מדוע לא להצמיד את משכורתו של היועץ המשפטי של הכנסת גם מבחינת העדכונים?
אריה האן: הסיבה שזה הובא בצורה כזו היא שכידוע לכם, יושב ראש הכנסת מינה לפני שנה ועדה בראשותו של פרופ' צבי זוסמן, שתבדוק ותקבע את שכר כל עובדי הכנסת.
אריה האן: הוא רוצה להגיע למצב כזה שכל עובדי הכנסת יהיו בטבלה אחת.
אריה האן: השופט זוסמן, עד רגע זה, עדיין לא גמר את העניין הזה, וזה נתון עוד בידיו.
אריה האן: לכן רוצים להשאיר את העניין הזה פתוח – זו הצעתו של יושב ראש הכנסת.
נעמי חזן: יש לי כמה שאלות, ועל סמך התשובות אוכל לגבש עמדה: האם היועץ המשפטי לכנסת מקבל תוספת פרלמנטרית ?
נעמי חזן: מה היא המשכורת של היועץ המשפטי לכנסת, נכון להיום?
אריה האן: המשכורת של היועץ המשפטי לכנסת היא כפי שציינה ארבל אסטרחן – לגבי משכורת יסוד.
אריה האן: על משכורת היסוד מתווספת תוספת ותק ותוספות שמקבלים אחרים, אבל לא תוספת פרלמנטרית.
אריה האן: אין תוספת פרלמנטרית, יש תוספת של ותק.
יוסי כץ: מה שחשוב להבטיח זה שהיועץ המשפטי לכנסת לא יקבל מצד אחד פחות מהיועצים המשפטיים האחרים בכנסת, ומצד שני – שלהצמדה ליועץ המשפטי לממשלה והמקביל לו לא תהיינה בנוסף, עוד תוספות והטבות של הכנסת.
נעמי חזן: שאלתי הבאה היא: האם יש מישהו במנגנון הכנסת שמרוויח יותר מהיועץ המשפטי, ואם כן – מי?
אריה האן: התשובה היא שלילית – אין.
נעמי חזן: כולל תוספות פרלמנטריות?
אריה האן: זה בדוק.
אריה האן: בכנסת יש כמה גורמים שלא מקבלים תוספות פרלמנטריות: היועצים המשפטיים ומזכיר הכנסת.
אריה האן: כל השאר מקבלים תוספות פרלמנטריות.
נעמי חזן: זאת אומרת שייתכן שיש מנהל ועדה שהלכה למעשה מרוויח יותר מהיועץ המשפטי?
זאב בוים: אני חושב שאנחנו צריכים ללכת בעקבות הרעיון שעומד מאחורי החוק החדש.
זאב בוים: הרעיון שעומד מאחורי החוק החדש הוא – יועץ משפטי לכנסת שהוא כמו יועץ משפטי לממשלה, נפרד, לא תלוי – וכן הלאה, והכנסת, מבחינה זו מתיישרת ומתאזנת בתחום הזה.
זאב בוים: צריך להחיל עליו בדיוק מה שחל על היועץ המשפטי לממשלה, גם מבחינת השכר והתנאים וכן הלאה.
זאב בוים: לצורך העניין, לא חשוב לי מה שחברת הכנסת נעמי חזן שואלת פה.
זאב בוים: יכול בהחלט להיות שאחרי שנשווה את התנאים של היועץ המשפטי לכנסת לאלה של היועץ המשפטי לממשלה, אולי יימצא פה מישהו בכנסת ששכרו יהיה גבוה יותר.
זאב בוים: אני לא חושב שצריך להתחיל ליישר לפי זה.
זאב בוים: נלך לפי הכלל של מעמדו של היועץ המשפטי לכנסת בהתאם למעמדו של היועץ המשפטי לממשלה, לטוב ולרע.
זאב בוים: אני מקווה שלטוב, אבל אם מישהו בכנסת, בגלל זכויות עבר, ותק וכן הלאה, יקבל משכורת יותר גבוהה – שלא יצטרכו לעשות שוב שינוי בתנאיו של היועץ המשפטי לכנסת.
זאב בוים: יצא לי כבר לעמוד בראש מערכות, למשל כשהייתי ראש עיר, והיו פקידים מתחתיי שקיבלו שכר גבוה ממני.
זאב בוים: לא ראיתי בכך שום פסול.
זאב בוים: יש כללים לשכר של ראשי ערים, ולגבי ראשי אגפים ופקידים יש כללים אחרים, והם יכולים לקבל יותר, בגלל הצטברות של ותק, למשל.
זאב בוים: אני לא ראיתי בזה פגיעה במעמדי.
זאב בוים: כך גם כאשר הייתי מנהל בית ספר מקיף.
זאב בוים: היו מורים בתפקידים מסוימים, שצברו יותר ותק וקיבלו יותר.
נעמי חזן: אני רואה את התאריך פה – האם זה ינואר או מרץ?
אריה האן: לא, צילמו את הנייר שהבאנו בפני הוועדה בעבר.
אריה האן: אני רוצה להעיר הערה.
אריה האן: לפי החוק, היושב ראש צריך לקבוע ולקבל אישור של ועדת הכנסת.
אריה האן: אם ועדת הכנסת מקבלת את ההצעה של חבר הכנסת זאב בוים – צריך לחזור ליושב ראש.
יוסי כץ: אני מציע שאנחנו נמליץ בפני יושב ראש הכנסת לקבוע הצמדה לשופט בית משפט עליון, שזו ההצמדה גם של היועץ המשפטי לממשלה, גם על העדכונים.
יוסי כץ: היה ותיווצר סיטואציה בעייתית – יחזרו לוועדה הזו בבוא היום.
נעמי חזן: אנחנו נקיים הצבעה?
יוסי כץ: אני רוצה לומר לחברי הכנסת שנכנסו עכשיו – אני מתנצל, וכדי למנוע אי הבנות – בחמש הדקות הראשונות של הישיבה דנו בשני הערעורים.
יוסי כץ: מאחר והמציעים לא נכחו, דחינו את הערעורים.
יוסי כץ: נהגנו בשוויון כלפי שני המערערים.
יוסי כץ: אנו עוברים להצבעה בעניין ההמלצה שלנו לגבי שכר היועץ המשפטי לכנסת – מי בעד?
יוסי כץ: תודה, מי נמנע?
יוסי כץ: – אין נמנעים.
יוסי כץ: ההמלצה התקבל.
יוסי כץ: הצעה לתיקון סעיף 127 לתקנון – הצעת חה"כ זהבה גלאון
יוסי כץ: הנושא הבא על סדר היום – הצעה לתיקון סעיף 127 לתקנון.
יוסי כץ: אני מבקש מהמציעה להסביר את הצעתה.
זהבה גלאון: ההצעה מונחת לפניכם.
זהבה גלאון: הרעיון לתקן את סעיף 127 בתקנון עלה בעקבות מה שנקרא "חוק דרעי", בעקבות הרצון של חבר הכנסת אמנון רובינשטיין, יושב ראש ועדת החוקה של הכנסת לנסות ולמשוך חזרה את החוק לוועדה.
זהבה גלאון: הובהר לו כי אי אפשר, על פי התקנון, כיוון שהסתיים הדיון – כל השטח ה "אפור" בין הדיון בקריאה הראשונה לקריאה השלישית.
זהבה גלאון: אני מבקשת שהמצב החוקי יהיה כזה שניתן יהיה להשתמש בסעיף 127 לתקנון, שההגדרה תהיה: "כל עוד לא החלה ההצבעה בקריאה השלישית".
זהבה גלאון: זה ימנע את התחום האפור הזה, ואת הוויכוח – זה עדיין קריאה שניה או לא.
זהבה גלאון: אני חושבת שזה גם נותן מרווח לשיקול דעת של כל הנוגעים בדבר, כולל גם מציע ההצעה.
זהבה גלאון: רצו שהחוק יחזור לוועדה, אבל התקנון חסם את האפשרות הזו.
זהבה גלאון: אני חושבת שזה יהיה הגיוני לבצע את התיקון הזה.
יוסי כץ: אולי אני ארחיב קצת את היריעה.
יוסי כץ: יש שני סעיפים עיקריים שמאפשרים החזרת דיון לוועדה: סעיף 127, שבו יושב ראש הוועדה או הממשלה – נדמה לי, רשאים לפנות לכנסת ולבקש להחזיר את הדיון לוועדה, בכל שאלה שהכנסת מחליטה, בין אם בכל ההצעה ובין אם בשאלה ספציפית, וכן הלאה.
יוסי כץ: קיים גם סעיף 130, שבו, כאשר מתקבלת הסתייגות, יושב ראש הוועדה מחזיר את הדיון לוועדה.
יוסי כץ: זה קרה בעניין "חוק דרעי", אבל אז – הוועדה, לפי הסעיף בתקנון, מוגבלת בדיון אך ורק בנושאים הקשורים להסתייגות, ונובעים ממנה.
יוסי כץ: זאת אומרת – אם, למשל, מתעוררים דברים נוספים, היא מנועה מלדון בהם.
יוסי כץ: השאלה שלי היא: האם אין מקום, במסגרת תיקון התקנון, לקבוע שכל עוד לא התחילה הקריאה השלישית - -
קריאה: ההצבעה.
קריאה: לא הקריאה.
יוסי כץ: הקריאה השלישית.
יוסי כץ: זה לא דיון.
יוסי כץ: בתקנון כתוב: "הקריאה השלישית" .
יוסי כץ: כל עוד לא התחילה הקריאה השלישית רשאי יושב ראש הוועדה לבוא למליאה, בדיוק כמו בסעיף 127, ולבקש לדון בחלק מהחוק, או בדברים אחרים.
יוסי כץ: זה מה שאת מתכוונת.
אופיר פינס-פז: הערה אחת לסעיף הקודם: אני מבקש להגיש רביזיה על ההצעה לתת ליועץ המשפטי של הכנסת שכר של יועץ משפטי לממשלה.
אופיר פינס-פז: היועץ המשפטי לכנסת הוא לא ראש התביעה הכללית.
אופיר פינס-פז: אני מבקש לא להיסחף.
אופיר פינס-פז: אני מתנגד לזה בכל תוקף.
אופיר פינס-פז: אני מבקש לנמק את הרביזיה, אם תאפשר לי.
יוסי כץ: תנמק את הרביזיה שלך ונקיים הצבעה.
אופיר פינס-פז: אני מתנצל שלא הייתי בדיון, אבל אני מניח שהוא היה מאד קצר.
אופיר פינס-פז: אני לא יודע אם הוצגו פה כל התנאים הכספיים וכל המשמעויות של השוואת התנאים.
אופיר פינס-פז: המשמעות הכספיות, לפי מיטב שיפוטי, הן מרחיקות לכת.
אופיר פינס-פז: אני טוען גם מעבר לזה, שהעניין לא מוצדק משום בחינה שהיא.
אופיר פינס-פז: מדובר בכספי ציבור.
אופיר פינס-פז: אני חושב שבעניין הזה אין מקום להשוואה.
אופיר פינס-פז: אני יודע שחוקקנו את חוק היועץ המשפטי לכנסת, ותמכתי בחוק.
אופיר פינס-פז: הכל בסדר, כדי לשדרג את המעמד של היועץ המשפטי של הכנסת.
אופיר פינס-פז: זה בסדר גמור, אבל זה לא חייב לבוא מייד בתוספת שכר משמעותית.
אופיר פינס-פז: יש הבדלים עצומים, בכל הכבוד הראוי, בין יועץ משפטי לממשלה ליועץ משפטי לכנסת.
אופיר פינס-פז: היועץ המשפטי לממשלה הוא קודם כל ראש התביעה הכללית.
אופיר פינס-פז: זה עניין אחר.
אופיר פינס-פז: יש לו תפקידים נוספים, מורכבים, על פי החוק, שאין ליועץ המשפטי לכנסת.
אופיר פינס-פז: לדעתי אנחנו עושים דבר שאינו נכון.
אופיר פינס-פז: לדעתי צריך לתת בעניין הזה שיקול דעת רציני.
אופיר פינס-פז: צריך לקיים דיון הרבה יותר מעמיק.
אופיר פינס-פז: צריך לדעת את כל הנתונים.
אופיר פינס-פז: חברי הוועדה צריכים לדעת בדיוק מה המשמעויות – גם של התפקיד וגם של התשלום.